钦定古今图书集成/明伦汇编/闺媛典/第319卷 > 皇清五十二 > 李廷瑞妻朱氏
## 钦定古今图书集成/明伦汇编/闺媛典/第319卷 > 皇清五十二 > 李廷瑞妻朱氏

按《滁州志》：“朱氏，庠生李廷瑞妻。性端淑孝谨，姑王氏持家严肃，氏承顺无违色，相夫成名。夫早亡，遗三子俱幼，氏上奉孀姑，下抚弱子，备极艰苦。每旦躬亲庖厨，夕则篝灯，母绩子读，丙夜不休。子三人：长毓奇，贡士；次毓棻，廪生。季毓英，己酉举人。诸孙森列，年七十一，太守表其闾。”